ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ຫວ່າງມໍ່ໆນີ້, ຜູ້ຕາງໜ້າອົງການແຜນການທັນຍາຫານໂລກຂອງສະຫະປະຊາຊາດກ່າວເຕືອນວ່າ, ຊາວອັຟການີສະຖານຈຳນວນ 98% ອຶດຫິວຢູ່. ຄວາມອຶດຫິວ ແລະ ຄວາມທຸກຍາກທີ່ອັຟການີສະຖານພວມຜະເຊີນໜ້ານັ້ນຄືຫິມະພັງທະລາຍ.
ໃນເດືອນສິງຫາປີນີ້, ຫຼັງຈາກອົງການຕາລີບານອັຟການີສະຖານໄດ້ຄວບຄຸມນະຄອນຫຼວງກາບູນ, ການຊ່ວຍເຫຼືອຈາກຕ່າງປະເທດຈຳນວນຫຼາຍໄດ້ຢຸດສະງັກ, ພ້ອມກັນນັ້ນ ອາເມຣິກາໄດ້ງົດຊັບສົມບັດປະມານ 9 ຕື້ 500 ລ້ານໂດລາຂອງທະນາຄານກາງອັຟການີສະຖານ, ເຮັດໃຫ້ເສດຖະກິດທີ່ອ່ອນແອຂອງອັັຟການີສະຖານຮ້າຍແຮງຂຶ້ນຕື່ມ
ຕົວເລກຈາກອົງການສະຫະປະຊາຊາດສະແດງໃຫ້ເຫັນວ່າ, ບັນຫາຄວາມທຸກຍາກຂອງອັຟການີສະຖານນັບມື້ນັບຮ້າຍແຮງ. ຄາລາສິນຄ້າຖີບສູງຂຶ້ນ, ປະຊາຊົນບໍ່ມີຄວາມສາມາດຊື້ເຄື່ອງໃຊ້ຊີວິດປະຈຳວັນພື້ນຖານ ເຊັ່ນ: ອາຫານ ແລະ ວັດຖຸເຊື້ອໄຟເປັນຕົ້ນ.ຊາວອັຟການີສະຖານຈຳນວນຫຼາຍ, ໂດຍສະເພາະແມ່ນເດັກນ້ອຍພວມຜະເຊີນກັບບັນຫາຄວາມອຶດຫິວ ແລະ ຂາດທາດບຳລຸງ.